cyanic-selkie/wikianc huggingface dataset:
Gatsoft
GAT
Deres hovedmodul Gat, tilbyr de fleste funksjonene en arbeidsgiver trenger for å lage avanserte arbeids- og turnusplaner. Navnet GAT kommer fra grunnleggernes initialer: Gordon, Amund, og Tommy.
Viktige funksjoner:
Andre programvareløsninger
Gatsoft har i tillegg til deres hovedmodul GAT, laget flere andre programvareløsninger til blant annet politiet. GAT Våpen som blir brukt til registrering av alle våpen her til lands og GAT drugs som blir brukt innenfor narkotika-spaning er to slike programmer. Statens forurensningstilsyns databaser er også satt opp av programvareløsninger fra Gatsoft.
Tjønneberget
Tjønneberget (sjeldent også skrevet Kjønneberget) er en liten ås eller kolle på sørvestspissen av øya Hvasser i Færder kommune på vestsida av Oslofjorden i Vestfold og Telemark fylke.
Toppen av Tjønneberget ligger på 42 meter over havet. Derfra er det utsikt sørøstover mot Færder fyr og Skagerak, vestover til Røssesund og Verdens Ende på naboøya Tjøme, og nord- og østover mot resten av Hvasser. Høydedraget består av nakne svaberg med spredt, lav kystvegetasjon. Terrenget er kupert med mindre knauser, sprekker og kløfter. Berget ender i en bratt vegg i sør med et lite platå ut mot stranda.
Tjønneberget er del av et større turområde sør på Hvasser. Kystradarstasjonen på høyden ble anlagt som tysk forsvarsstilling under andre verdenskrig. Den var siden bemannet av Forsvaret fram til 2003. Anlegget er i dag et kulturminne der hovedhuset er omgjort til overnattingshytte drevet av Den Norske Turistforening (DNT). Den tidligere radaren er erstattet av en mindre like bortenfor.
Tysk krigsbefestning og norsk radarstasjon
Forsvaret drev Tjønneberget Kystradarstasjon fram til Kystradar Sør ble nedlagt i 2003. Kystradar Sør var del av Kystradarkjeden som inngikk i NATOs infrastruktur i Norge og holdt på i nord inntil 2020.
Varslingsradaren ble opprettet av tyske okkupasjonsstyrker som del av «Festung Norwegen» under andre verdenskrig. Ved hjelp av russiske krigsfanger anla den tyske vernemakten høsten 1942 en lyskasterstasjon på Tjønneberget som støttepunkt for Torås fort (MKB 4/501 Toraas, HOLA), et kystfort på naboøya som tyskerne hadde bygd ut til et stridsbatteri med fire kanoner samme sommer.
Tyskerne fikk bygd bunkere til mannskaper, ammunisjon og strømaggregat samt stillinger for en 76 mm Bofors luftvernkanon, to 20 mm Madsen maskinkanoner og nærforsvar. De satte også opp et par lyskastere på Tjønneberget, den største med en diameter på 1,5 meter, og etter hvert en FuMo 2 Calais, en primitiv radar (Funkmessortung). Radaren var produsert av det tyske selskapet GEMA (Gesellschaft für elektroakustische und mechanische Apparate mbH) for det nazistiske Tysklands marine (Kriegsmarine). Stasjonen var som Torås underlagt der Kommandant der Seeverteidigung Oslofjord med base i Horten. Det skal ha vært 20-40 tyskere på Tjønneberget.
Etter krigen overtok norske myndigheter kontrollen over militæranlegget. Rundt 1960 etablerte Sjøforsvaret en sjøvarslingsradar på stedet. Forsvaret drev stasjonen fram til den ble lagt ned 30. juni 2003. Østlandets Sjøforsvarsdistrikt (ØSD) solgte eiendommen på 56 dekar til daværende Tjøme kommune til friluftsformål for allmennheten.
På toppen av Tjønneberget står fortsatt betongfundamentet som ble murt opp for den store radarantennen på stasjonen. Radaren var tidligere et landemerke sør på Hvasser, men er i dag erstattet av en mindre, ubetjent radar i tjeneste for Kystverket. Den nye radarantennen er produsert av Kongsberg Maritime og står inngjerdet et stykke unna den gamle radarbunkeren.
Overnattingshytte og turområde
I 2010 åpnet DNT Tjønneberget som overnattings- og serveringssted i trebygningen etter Forsvarets bemannede radarstasjon. Vandrerhytta tilhører lokallaget Tønsberg og Omegn Turistforening og har 17 sengeplasser. DNT Tjønneberget inngår i Kystled, et landsomfattende nettverk av overnattingshytter som ligger i friluftsområder nær sjøen.
Det er bilvei opp til parkering. I tillegg er det merkede turstier fra blant annet Langestrand (Risbruastranda) ved Røssesund og ned til Pirane naturreservat på den breie stranda rett øst for kollen i randsonen for Færder Nasjonalpark. I de lave klippeveggene i sørenden er det muligheter for klatrere å buldre.
I forbindelse med Færder Fyrs 300-årsjubileum i 1997 ble det satt opp en liten minnevarde med inskripsjonsplate på Tjønneberget.
Billy Odhiambo
Billy Odhiambo (født 7. november 1993) er en kenyansk rugbyspiller.
Han representerte Kenya under Sommer-OL 2016 i Rio de Janeiro, der han endte på ellevteplass med det kenyanske landslaget.
Julsennose
Julsennose (også skrevet Julsennosi, historisk: Julsengnøset) er et fjell i Hol kommune i Viken. Det har en høyde på 1 647 meter over havet.
Delray Beach Open 2020
Det ble konkurrert i singel og dobbel for menn på hardcourt.
Subramani Balada Kalaiah
Subramani Balada Kalaiah (født 24. april 1962) er en indisk landhockeyspiller.
Han representerte India under Sommer-OL 1988 i Seoul, hvor laget hans ble nummer 6.
Katherine Douglas
Katherine Douglas (født 3. august 1989) er en britisk roer.
Hun representerte Storbritannia under Sommer-OL 2020 i Tokyo, hvor hun ble nummer 7 i åtter.
Hanna Butenschøn
Hanna Andresen Butenschøn (født 12. juli 1851 i Holt, død 7. juni 1928 i Oslo) var en norsk forfatter.
Butenschøn (født Døderlein) utgav noen kritisk-polemiske pamfletter og deretter under pseudonymet Helene Dickmar en større fortelling Ud i Livet (1890). Siden fulgte fortellingene Ellen, Psyche, Det gylne Bæger og Danserinden, dessuten skuespillene Korsvei, September og Som vi nu engang er -.
Rebecca Edwards
Rebecca Edwards (født 13. desember 1993) er en britisk roer.
Hun representerte Storbritannia under Sommer-OL 2020 i Tokyo, hvor hun ble nummer 7 i åtter.
Vennskap (norrønt)
I det norrøne samfunnet, det vil si samfunnet i Norge og på Island, samt den norrøne (norskættede) bosetningen på Orknøyene, Færøyene, Hebridene, Shetland og Grønland i perioden ca 800 til 1319, hadde termen «vennskap» en ganske annen betydning enn i dag. I det moderne vestlige samfunn refererer vennskap til et sosialt forhold bygget på kjærlighet, tillit og felles interesser, mens vennskap i det norrøne samfunnet refererte til et forhold vi i dag nok heller vil beskrive som en allianse.
Vennskap
Det norrøne samfunnet var, spesielt i starten, preget av få lover, svak sentralmakt og lite rettsvern for den enkelte. Å opprette vennskap ble datidens løsning på dette problemet. Personlige maktforhold mellom over- og underordnede var det som holdt samfunnet sammen.
Vennskap mellom bonde og høvding
For bøndene var det å opprette vennskap nærmest livsviktig. Det gjaldt å finne en mektig høvding som kunne gi beskyttelse og støtte i konflikter. Til gjengjeld måtte bøndene stille opp når høvdingen trengte militære ytelser. For høvdingene var det viktig å tiltrekke seg nok bønder slik at de kunne skaffe en hær til å krige mot sine politiske motstandere. Når man opprettet vennskap, var det vanlig å befeste vennskapet med en gave, som skulle gjengjeldes. Gaver som våpen og klær var vanlige for en person høyt i rang å gi til en person lavere i rang. Bøndene kunne ofte ikke gjengjelde gaven i materielle ting, men måtte gi militær støtte eller arbeid i stedet. Å avvise en gave ble sett på som en stor fornærmelse. Det holdt imidlertid ikke bare å opprette vennskap; vennskapene måtte også pleies. Høvdingene måtte holde gjestebud for å holde på tilhengerne (bøndene) sine, slik at de ikke gikk over til å støtte en mer gavmild høvding.
Venner forpliktet å støtte hverandre i konflikter. Dersom en venn havnet i en tvist, hadde man som venn plikt til å hjelpe ham. I praksis betydde dette at høvdingene måtte «rydde opp» når bøndene fikk problemer. De fleste mindre konflikter ble trolig løst privat, bare større tvister kom til tinget. Dersom en høvding nektet å hjelpe en venn i en slik konflikt, sendte det ut signaler om at denne høvdingen ikke var til å stole på, og dermed kunne det føre til at han ville tiltrekke seg færre venner, eller til og med miste venner. Dette ville høvdingene for enhver pris unngå, så det var sjelden at de ikke støttet bøndene «sine». Ikke å oppfylle sine plikter var dessuten å anse som tap av ære, noe som i det norrøne samfunnet var ensbetydende med sosial degenerering. Dersom begge parter oppfylte sine plikter, bestod trolig de fleste vennskap mellom bønder og høvdinger livet ut.
Vennskap mellom to høvdinger
Vennskap mellom to høvdinger var gjerne av mer midlertidig art enn vennskapene mellom en bonde og en høvding. En høvding kunne opprette vennskap med en annen høvding av politisk/strategiske grunner, for eksempel et mål om å «knekke» en tredje høvding eller allianse av høvdinger. Det hendte også at en høvding kunne opprette vennskap med en annen fordi han anså denne høvdingen som mektigere enn seg selv og dermed ønsket «en bit av kaka». Slike høvding-vennskap tok ofte slutt når målet var oppnådd. Det var ofte den høvdingen som stod lavest i rang som tok initiativ til vennskapet. Ved en gaveutveksling var måtte det være minst tre personer til stede - giver, mottaker og tilskuer. Det var viktig at noen kunne bevitne gaveutvekslingen, slik at vennskapet dermed var «offisielt».
Vennskap mellom to konger
Konger kunne også inngå vennskap med hverandre, enten av samme grunner som for høvdingene, eller fordi man for eksempel ønsket å skape fred. Det siste gjaldt særlig for vennskap mellom to konger i samme land. I Heimskringla (Snorres kongesagaer) fortelles det om at Olav Haraldsson (den hellige) opprettet forlik og vennskap med svenskekongen Anund Jakob i grensebyen Konghelle. Likeledes fortelles det om at Olavs sønn Magnus Olavsson (den gode) og Magnus' onkel, Olavs halvbror, Harald Sigurdsson (hardråde) opprettet vennskap og delte riket på oppfordring fra begges venner. Magnus gav onkelen Harald halvparten av sitt rike, og som motgave fikk han halvparten av rikdommene Harald hadde skaffet seg i utlandet.
Vennskap mellom konge og høvding
Vennskap mellom en høvding og en konge var et viktig redskap for både konge og høvding for sikre deres egne interesser. Vennskap ble brukt av kongene til å sikre makt i sitt eget kongedømme. Denne måten å sikre makt var vanlig i tidlig middelalder og høymiddelalderen frem til 1100-tallet.
Kongen var nødt til å konstant sikre seg høvdingens lojalitet. Dette ble gjort å danne vennskap til forskjellige høvdinger. Høvdinger fikk ikke vennskap med andre høvdinger automatisk bare fordi de var venner med en felles konge. De var nødt til å inngå vennskapsbånd mellom seg. Hvis høvdingene som tjente en konge havnet i konflikt med hverandre var det kongens jobb å mekle mellom dem og få et forlik. Det var viktig for kongen og få i stand et forlik høvdingene kunne leve med, eller kunne han risikere å miste vennskap. Det var farlig for en konge å favorisere mellom høvdingene, da dette ble oppfattet negativt.
For å opprettholde vennskapsbåndet var kongen nødt til å gi gaver til høvdingen som et tegn på at de fortsatt hadde et godt vennskap. I retur skulle høvdingene bistå kongen i konflikter enten med mannskap, midler eller råd. Høvdingene hadde i det norrøne samfunnet et større behov for midlene kongen hadde å tilby, enn resten av Europa da høvdingene i det norrøne samfunnet var i sammenligning fattigere enn sine europeiske likemenn.
Høvdingene i det norrøne samfunnet mistet gradvis makten over sine områder. Det var risikabelt og ikke ha vennskap med kongen. Høvdinger som havnet i konflikt med kongen, kunne risikere å miste kontroll over sine områder. En vanlig måte for høvdingene å sikre kontroll over sitt område og få større rikdom var å bli kongens lendmann, kongens håndgagne menn. Høvdingene ga sine områder over til kongen og fikk dem tilbake som len.
Når det var flere konger i et kongedømme som det var i Norge en tid. Kunne høvdingene spille på konflikten mellom kongene. En høvding kunne da få bedre betingelser enn han ville fått hvis det kun en konge.
I borgerkrigstiden kunne høvdinger prøve å inngå vennskapsbånd med den fiendtlige kongen, menns de fortsatt var i tjeneste hos sin egen konge. Kong Sverre Sigurdsson skal ha hevdet at flere av Magnus Erlingsson sine lendmenn ønsket å inngå vennskap med ham, mens de fortsatt var Magnus Erlingsson sine håndgangne menn.
Vennskapsbåndet var gjensidig, det betydde at kongen også måtte oppfylle de kravene han hadde blitt enige med høvdingene han hadde gått i vennskap med. Hvis kongen ikke klarte å oppfylle sine forpliktelser kunne han risikere å miste vennskapet til høvdingene under ham og dermed deres støtte. Høvdingene kunne ikke uten videre bryte vennskapsbåndet til kongen. Det var sett på som et tap av ære å bryte et fungerende vennskap.
Island var i unntakposisjon i det norrøne samfunnet. De islandske høvdingene kunne styre over sine egne områder med liten innblanding utenfra. Det var derimot vanlig for islandske høvdinger med ambisjoner å inngå i vennskapsbånd med konger. Dette endret seg på 1200-tallet når den norske kongen Håkon Håkonsson prøvde å øke sin innflytelse over Island. I årene 1264-1266 ble Island et norsk skatteland og høvdingene ble kongens lendmenn.
Fra midten av 1100-tallet begynte vennskapet å miste sin posisjon i samfunnet. Det vokste frem en ny ideologi basert på lydighet og tjeneste. Makten ble bygget ovenfra ifra Gud, den ble ikke bygget opp nedenfra av vennskapsbånd med høvdinger. Da vennskapet mistet posisjon var ikke kongene like avhengig lenger å inngå vennskap med høvdingene. Kongen fortsatte å inngå i vennskapsbånd, men kun med sine viktigste støttespillere.
Ekteskap
Ekteskap var en annen måte å skaffe seg venner på. Dersom en høvding eller konge ønsket seg vennskap med en annen høvding/konge, kunne han foreslå giftermål mellom barna deres. For å inngå ekteskap måtte begge parter samtykke, selv om det i realiteten var foreldrene som bestemte, spesielt når det gjaldt jentene. Ekteskap ble også forholdsvis ofte brukt som konfliktløsning. I 1101 møttes de tre daværende nordiske kongene - norske Magnus Berrføtt, svenske Inge Stenkilsson og danske Erik Sveinsson for å forhandle om grensene mellom de tre rikene. Som pant på avtalen skulle Magnus få Inges datter Margret, senere kalt Fredskolla (fredskvinnen) på grunn av sin rolle i dette forliket. Et annet eksempel på konfliktløsende ekteskap er baglerkongen Filippus Simonsson giftermål med birkebeinerprinsessen Kristina Sverresdatter (birkebeinerkongen Sverres datter) i forbindelse med Kvitsøyforliket, en fredsavtale mellom baglerne og birkebeinerne.
Frilleforhold
Et alternativ til ekteskap, var frilleforhold. En mektig høvding eller konge kunne ha flere friller i tillegg til kone. En frille var en slags «samboer», en kvinne som kom og bodde med høvdingen eller kongen og som han hadde et seksuelt forhold til. Forskjellen på frille og kone var at en kone måtte ha med seg en medgift fra sin familie, og hun fikk en gave fra mannen sin i tillegg. Dette ble regnet som konas egen eiendom. For å opprette et frilleforhold trengte man ikke gaver. Dermed var frillene gjerne av lavere byrd enn høvdingen eller kongen hun var frille hos, mens konene hadde forholdsvis lik rang som sin mann. Når en høvding eller konge ville ha en kvinne til frille, opprettet han på den måten et vennskap til hennes familie (i praksis gjaldt det først og fremst hennes far). Mange bønder var ivrige på å få gitt bort døtrene sine som friller til mektige høvdinger. Det gav både et vennskapsforhold med støtten dette innebar, i tillegg til muligheten for at datteren kunne få sønner med denne høvdingen, og da kunne disse sønnene selv bli høvdinger. Dette innebar altså høyere sosial status for bondens familie. Slik sett kunne det være mer attraktivt sosialt og økonomisk for bønder å få datteren gitt bort som frille, enn å gifte henne bort til en bondesønn av samme rang som dem selv.
Fosterskap
Blant konger og andre stormenn var det vanlig å sette bort noen av barna, spesielt sønnene, til oppfostring. De som fostret opp kongsbarn eller høvdingbarn var selv av gode ætter, men ofte av litt lavere rang enn familien til barna de fostret opp. Når en høvding eller konge satte barnet sitt til oppfostring, var det en tillitserklæring til ham som skulle fostre opp barnet. Fosterfaren/fosterfamilien skulle da ta seg av barnet, samtidig som de da kom i et vennskapsforhold til barnets far. Barnet som vokste opp hos fosterfamilie, fikk gjerne et like sterkt forhold til disse som til sin egen familie. Fosterskap var trolig den sterkeste formen for allianse som fantes - både vennskap og familie i ett.
Det finnes mange eksempler på norske konger og høvdinger som satte barna sine til oppfostring. Et kjent eksempel, er den engelske kong Adalsteins oppfostring av Harald Hårfagres sønn Håkon. Håkon ble kalt Adalsteinsfostre på grunn av sin oppvekst i England. Kong Adalstein skal ha hatt flere europeiske kongssønner til oppfostring ved hoffet sitt. Snorre påstår i Harald Hårfagres saga at Harald skal ha lurt Adalstein til å oppfostre Håkon, men dette kan godt være en konstruksjon av Snorre.
Vennskapet i forandring
I løpet av den norrøne perioden endret vennskapets betydning seg fra å være samfunnets sosiale grunnstein til mot slutten av perioden å bli mindre viktig. Dette henger trolig sammen med statsutviklingen. Kongemakten ble sterkere og man fikk flere lover. Fra 1100-tallet og utover hører vi mindre vertikale vennskap, dvs vennskap på tvers av sosiale grupper. Høvdingene og kongene sluttet å være bøndenes venner. Aristokratiet (høvdingene) ble også svekket i løpet av borgerkrigstiden, og kongene fikk større og større makt, sammen med geistligheten og kirken. Mot slutten av den norrøne perioden ble det altså mer vanlig med horisontale vennskap; vennskap mellom personer av noenlunde lik sosial rang. For bøndene ble vennskapene med høvdingene erstattet av henholdsvis gildet i Norge og reppen på Island. Dette var samarbeidsorganisasjoner mellom bønder innenfor definerte geografiske områder.
Ben Lawers
Ben Lawers (skotsk gælisk: Beinn Labhair) er et fjell i Skottland, lokalisert i regionen Perth and Kinross. Det ligger like nord for innsjøen Loch Tay.
Ben Lawers har en høyde på 1 214 meter over havet,, og er med det det tiende høyeste fjellet i Skottland og på de britiske øyer. Fjellet har en primærfaktor på 909 meter, og rangeres med som nummer elleve av fjell på De britiske øyer sortert etter primærfaktor.
I Storbritannia måles høyden på fjell i fot, og Ben Lawers er 3 984 fot. I 1878 brukte en gruppe på tjue mann en hel dag på en bygge en høy varde på toppen av fjellet for at det skulle bli over fire tusen fot. Varden finnes ikke lenger i dag, og det britiske kartverket Ordnance Survey ignorerte uansett varden som en menneskeskapt struktur da de foretok oppmålinger.
Etter britisk klassifisering av fjell regnes Ben Lawers som en «munro» og en «marilyn».
Joseph P. Overton
Joseph Paul Overton (født 4. januar 1960 i South Haven i Michigan i USA, død 30. juni 2003 nær Caro i Michigan) var en senior visepresident for Mackinac Center for Public Policy.
Han tok graden bachelor of science i elektroteknikk fra Michigan Technological University og juridisk doktorgrad ved Thomas M. Cooley Law School.
Overton er kjent for den ide i politisk teori so er blitt oppkalt etter ham, Overton Window, som drøfter spillerommet for politiske ideer som kan være politisk akseptable i toeneangivende diskurs på gitt tid og sted.
Den nygifte Joseph P. Overton døde 43 år gammel av skader han pådro seg da han styrtet med et mikrofly han førte, kort etter å ha tatt av fra Tuscola Area Airport nær Caro i Michigan.
Enderlin (Nord-Dakota)
Enderlin er en amerikansk by. Den ligger i Ransom County i Nord-Dakota, og har 886 innbyggere. Den ble grunnlagt i 1891, og en av teoriene rundt navnet er den tyske setningen «End der Line» (linjens ende) men det finnes også andre teorier rundt navnet.
Jude Sebastian
Jude Sebastian (født 26. januar 1965) er en indisk landhockeyspiller.
Han representerte India under Sommer-OL 1988 i Seoul, hvor laget hans ble nummer 6.
Humphrey Kayange
Humphrey Kayange (født 20. juli 1982) er en kenyansk rugbyspiller.
Pachotelus
Pachotelus er en slekt av små borebiller.
Utseende
En liten (1,9-3,5 millimeter), avlang, fint hårete borebille med variabel farge. Den kan være ensfarget kastanjebrun, eller to-farget i ulike sammensetninger av brunrødt og svart. Hunnene er jevntover mer fargerike enn hannene. Antennene er 10-leddete, trådformede og nokså lange, mesteparten av lengden utgjøres av de tre ytterste leddene. Pronotum er rundet, en del smalere enn de jevnbrede dekkvingene.
Levevis
Arten lever i tørre busklandskap og har blitt funnet på ulike gress og planter i ananasfamilien. Larvene har blitt funnet i døde blomsterstander av planter i slekten Puya (ananasfamilien). De voksne billene er aktive om våren.
Utbredelse
Arten lever i Chile.
Panama under VM i friidrett 1983
Panama deltok under VM i friidrett 1983 (utendørs) fra 7. til 14. august 1983 i Helsingfors i Finland.
Noseolucanus
Noseolucanus er slekt av biller i familien hjortebiller (Lucanidae). Slekten omfatter bare to kjente arter.
Utseende
Middelsstore (ca. 17–22 millimeter), brunsvarte til svarte hjortebiller, dekkvingene er mørkt rødbrune. Slekten har en forholdsvis bred kroppsform sammenlignet med beslektede grupper. Hannens kjever er moderat forstørrede. Dekkvingene har litt svake lengdefurer.
Utbredelse
Slekten lever i fjellområder i det nordlige Burma, det sørlige Kina og det sørøstlige Tibet.
Systematisk inndeling
Slekten blir ofte plassert som en underslekt i den store slekten Lucanus.
Lien (Ål)
Lien er et lite delområde i Ål i Hallingdal som ligger i tilknytning til Torpo. Bygda ligger oppe i fjellsiden med god utsikt oppover Hallingdal i retning Ål. Bygdas midtpunkt var fram til sommeren 2018 Lien landbruksskole (de siste årene en del av Ål vidaregåande skule). På Lien finnes også gården Bråtalien der gårdsfolket er sin historie bevisst og har tatt vare på eldre tradisjoners verktøy og kunnskapen om bruken av disse. Opp mot Lien ligger også i dag de fleste byggefelta på Torpo.
Paus Grand Prix
Paus Grand Prix (fransk: Grand Prix de Pau) er et billøp som arrangeres årlig i Pau, Pyrénées-Atlantiques i det sørvestlige Frankrike. I 1930 ble Frankrikes Grand Prix holdt i Pau, og dette førte til at Paus Grand Prix ble innviet i 1933. Løpet ble ikke kjørt under andre verdenskrig.
Løpet kjøres på gatebanen Circuit de Pau, som på mange måter minner om den mer berømte Formel 1-banen i Monaco. Gjennom løpets historie har det vært kjørt etter varierende regler: Formel Libre, sportsbiler, Grand Prix, Formel 1, Formel 2, Formel 3, Formel 3000, standardbiler og Formel Renault.
Balwinder Singh
Balwinder Singh (født 24. september 1965) er en indisk landhockeyspiller.
Han representerte India under Sommer-OL 1988 i Seoul, hvor laget hans ble nummer 6.
Koloss på leirføtter
Koloss på leirføtter er et uttrykk for noe eller noen som virker mektig, men som hviler på et usikkert grunnlag. Metaforen er lånt fra profeten Daniel i Det gamle testamentet (som tilsvarer Tanakh, den hebraiske bibelen).
Vers 31–45 i Daniels boks kapittel 2 beretter om den babylonske kongen Nebukadnesar som hadde en urolig drøm om en kolossal statue. Daniel, som angivelig var en jøde i fangenskap ved hoffet i Babylon, er i fortellingen den eneste som kan tyde drømmen. Kongen forteller at «Hodet på statuen var av fint gull, brystet og armene av sølv, magen og hoftene av bronse. Beina var av jern og føttene dels av jern, dels av leire.» I drømmen ble en stein, «uten at noen hånd rørte ved den», kasta mot føttene på statuen. Da raste kolossen sammen og blåste bort, mens steinen vokste til et fjell. Daniel tolka de ulike delene på statuen i drømmen som symbol på framtidige riker som går til grunne, mens steinen og fjellet representerer Guds rike som «skal knuse og gjøre ende på alle de andre rikene, men selv [...] bestå til evig tid.»
Open 13 2020
Open 13 2020 var en tennisturnering, og del av ATP-touren 2020 som fant sted i Marseille i Frankrike fra 17. til 23. februar 2020.
Det ble konkurrert i singel og dobbel for menn på hardcourt.
Chloe Brew
Chloe Brew (født 14. september 1995) er en britisk roer.
Hun representerte Storbritannia under Sommer-OL 2020 i Tokyo, hvor hun ble nummer 7 i åtter.
Affoltern am Albis
Affoltern am Albis er en kommune i distriktet Affoltern i kantonen Zürich i Sveits. Kommunen har et areal på 10,6 km² og hadde 11 063 innbyggere i 2010. Kommunesenteret ligger 494 meter over havet. I luftlinje er det rundt 15 km til bysentrumet i Zürich, mens veistrekningen er en god del lengre. Kommunen har en kort grense mot kantonen Aargau i vest.
Ronald 18
Ronald 18 er et musikkalbum utgitt av Ronald Holmberg i 2009 på Busk records.
Feldkirchen in Kärnten
Feldkirchen in Kärnten er en by i Kärnten sørøst i Østerrike. Byen har omtrent 14 000 innbyggere, er 77,43 km2 og ligger 554 meter over havet. Byen ligger helt sør i distriktet Feldkirchen.
De amerikanske Jomfruøyer under VM i friidrett 1983
De amerikanske Jomfruøyer deltok under VM i friidrett 1983 (utendørs) fra 7. til 14. august 1983 i Helsingfors i Finland.
Lynn
Lynn kan være:
Biko Adema
Biko Adema (født 1. september 1987) er en kenyansk rugbyspiller.
Han representerte Kenya under Sommer-OL 2016 i Rio de Janeiro, der han endte på ellevteplass med det kenyanske landslaget.
Matilda Horn
Matilda Horn (født 16. august 1992) er en britisk roer.
Hun representerte Storbritannia under Sommer-OL 2020 i Tokyo, hvor hun ble nummer 7 i åtter.
Filosofiåret 1601
Filosofiåret 1601 er en oversikt over hendelser, utgivelser og personer med tilknytning til filosofi i 1601.
Brockton
Brockton kan være:
Ronald 17 – Schlager-minner
Ronald 17 – Schlager-minner er et musikkalbum utgitt av Ronald Holmberg i 2008 på Busk records.
Friidrett under Sommer-OL 1984 – Diskoskast kvinner
Diskoskast kvinner under Sommer-OL 1984 i Los Angeles ble arrangert fra 10. til 11. august 1984 på Los Angeles Memorial Coliseum.
Alex James
Alex James (født 21. november 1968) er en engelsk musiker, mest kjent som bassist for det store britiske bandet Blur. Han begynte sin karriere i 1988 da Blur ble grunnlagt.
Ukaleq Slettemark
Ukaleq Astri Slettemark (født 9. september 2001 i Nuuk ) er en grønlandsk skiskytter. Hun bor og trener i Norge. Hennes far er norsk. Hun vant 10 km i ungdomsklassen i Junior-VM i skiskyting 2019.
Bakgrunn
Hun er halvt norsk, og kommer fra en «skiskytterfamilie». Hennes far er Øystein Slettemark, som deltok i skiskyting i Vinter-OL 2010, og hennes mor er Uiloq Slettemark, som deltok i VM i skiskyting 2012. Begge foreldrene har vunnet Arctic Circle Race flere ganger. Hun har to yngre brødre, Sondre og Inuk, som begge driver med skiskyting.
Slettemark er grandniese av kunstneren Kjartan Slettemark.
Hun trente skiskyting i Norge i et år i sesongen 2011/12, og i 2017 flyttet hun og familien til Geilo, der hun gikk på Norsk Toppidrettsgymnas. Våren 2020 flyttet hun til Lillehammer.
2015/16
Slettemark vant 4 km skiskytingsprint i ungdomsklassen i Arctic Winter Games 2016. Hun vant også 5 km individuelt og 5 km fellesstart.
I juli 2016 deltok hun i grønlandsk mesterskap i rulleski, og kom der på andreplass i kvinneklassen, bak sin mor Uiloq.
Ronald 19 – Schlager-minner
Ronald 19 – Schlager-minner er et musikkalbum utgitt av Ronald Holmberg i 2011 på Busk records.
Ukaleq Slettemark
2016/17
Slettemark deltok i IBU Junior Cup første gang i 2016, i Hochfilzen, og hun kom på 103.-plass totalt i IBU-cupen for junior 2016/17, med 8 poeng.
Hun deltok i Friidrett under de internasjonale øylekene 2017, og kom der på 14.-plass i halvmaraton med tiden.
2017/18
Slettemark deltok i ungdomsklassen i Junior-VM i skiskyting 2018 i Otepää, og kom der på tiendeplass på sprinten. Hun kom på 27.-plass på normaldistanse og fjerdeplass på jaktstarten.
Hun vant 17-årsklassen i Norgescupen i skiskyting for junior 2018, med tre seire og til sammen 196 poeng, foran Synne Owren og Maren Bakken. I IBU-cupen for junior 2017/18 kom hun på 52.-plass sammenlagt, med 78 poeng.
2018/19
I Junior-VM i skiskyting 2019 i Osrblie vant hun 10 km individuelt i ungdomsklassen, og fikk med det Grønlands første VM-gull i skiskyting noen sinne, uansett aldersklasse. I tillegg kom hun på sjetteplass på sprinten og fjerdeplass på jaktstarten. Hun deltok i NM i skiskyting 2019, og kom der på niendeplass på normaldistansen og sjuendeplass på jaktstarten.
Hun fikk sin første topp 10-plassering i IBU Junior Cup denne sesongen, med en tiendeplass i Lenzerheide. Sammenlagt kom hun på 20.-plass med 157 poeng i IBU-cupen for junior 2018/19-. I Norgescupen i skiskyting for junior 2018/19 kom hun på 20.-plass i K18-klassen med 95 poeng, etter at hun deltok i kun to renn, der hun kom på første- og andreplass.
2019/20
Hun deltok i IBU-cupen for junior 2019/20, og kom der på 39.-plass sammenlagt. Etter sesongen inngikk hun avtale om å samarbeide med Norges U23-landslag i skiskyting, som trenes av Halvor Jørstad. Hun mistet mye av sesongen på grunn av sykdom.
2020/21
Den 11. desember 2020 debuterte hun i verdenscupen i skiskyting, med en 96.-plass på sprinten i Hochfiltzen, som hun fulgte opp med en 83.-plass samme sted. Hun kom på 16.-plass i IBU-cuprennet-rennet i Arber, og endte på 97.-plass i IBU-cupen 2020/21.
I VM i skiskyting 2021 kom hun på 77.-plass på sprinten og 65.-plass på normaldistanse, og i Junior-VM i skiskyting 2021 kom hun på åttendeplass på normaldistanse.
2021/22
VM i sommerskiskyting 2021 ble arrangert i Nové Město, og Slettemark kom der på sjetteplass på sprinten og 18.-plass på supersprinten. Hennes beste enkeltresultat i IBU-cupen 2021/22 ble en sjuendeplass, og hun kom på 90.-plass totalt med 53 poeng. Hun deltok i to verdenscuprenn, men fikk ingen verdenscuppoeng denne sesongen. Hun representerte Danmark under Vinter-OL 2022, og kom der på 53.-plass på normaldistansen og 65.-plass på sprinten.
Referanser
<References />
Rajinder Singh Rawat
Rajinder Singh Rawat (født 30. januar 1964) er en indisk landhockeyspiller.
Han representerte India under Sommer-OL 1988 i Seoul, hvor laget hans ble nummer 6.
Beautifully Smart
Beautifully Smart er et musikkalbum med Aqpop, utgitt den 18. september 2004. Dette er bandets første plate.
Paradistanagar
Paradistanagar (Tangara chilensis) er en fugl i slekten Tangara i familien tanagarer.
Utbredelse
Den forekommer i Bolivia, Brasil, Colombia, Ecuador, Fransk Guyana, Guyana, Peru, Surinam og Venezuela.
Haverhill
Haverhill kan være:
Gjengebeskytter
En gjengebeskytter er en del laget for å beskytte gjenger fra mekanisk skade under transport og lagring. Gjengebeskyttere er ofte laget av plast eller stål, og brukes for eksempel i olje- og gassindustrien for å beskytte rør under transport. Gjengebeskyttere brukes også på skytevåpen for å beskytte gjengede piper når man ikke bruker munningsutstyr som kompensator, lyddemper eller flammedemper.
Ove Karlsson
Ove Widricks, bedre kjent som Ove Karlsson (født 2. august 1915 i Malmö, død 23. mai 1982 i Solna) var en svensk fotballspiller, og senere fotballtrener. Karlsson, som var høyreback, spilte for flere svenske klubber, blant disse Malmö FF og AIK.
Karlsson spilte også én landslagskamp i 1945, hvor Sverige slo Finland 6–1 på bortebane.
Karlsson ble senere spillende trener for IFK Eskilstuna.
David Shulkin
David Jonathon Shulkin (født 22. juni 1959 i Highland Park i Illinois i USA) var krigsveteranminister i Donald Trumps regjering.
Shulkin var underminister for helse i Krigsveterandepartementet. Han ble nominert av president Barack Obama 18. mars 2015 og tatt i ed 6. juli 2015. Den 11. januar 2017 kunngjorde påtroppende president Donald Trump at han ville nominere Shulkin til krigsveteranminister i sin regjering.
I mars 2018 ble Shulkin avskjediget av Trump.
Ptinomorphus
Utseende
Små til middelsstore (den nordeuropeiske arten 3,5-6 millimeter) biller, mange har sylindrisk kroppsform, men dette varierer mye. Som oftest brunlige på farge, kroppen ofte helt eller delvis dekket med skjell. De artene som borer i ved er gjerne sylindriske, og brystskjoldet (pronotum) er høyt hvelvet og dekker hodet som en hette – dette er et trekk man finner hos mange treborende biller, for eksempel hettebiller (Bostrichidae) og barkbiller (Scolytinae). Hodet er vanligvis lite og noe nedoverbøyd, fasettøynene runde eller ovale, ikke oppdelt. Antennene er lange og trådformede. Brystskjoldet (pronotum) er vanligvis høyt hvelvet, ofte med tydelige knøler eller furer. Hos denne gruppen er det som oftest tydelig smalere enn dekkvingene. Dekkvingene er oftest parallellsidige, men danner en oval til kulerund form hos tyvbiller (Ptininae). De er vanligvis matte, ofte med mønster dannet av skjell, av og til med rekker av grove punktgroper. Beina er forholdsvis lange og slanke, og kan foldes tett inntil kroppen.
Larvene er korte og trinne, gjerne mer eller mindre hårete.
Levevis
Arten utvikler seg i død ved av løvtrær og busker (særlig på store bergfletter), særlig på døde greiner som fortsatt sitter på treet. De voksne finnes gjerne på blomster, for eksempel krossved.
Gregor Maria Hanke
Gregor Maria Franz Hanke, O.S.B. (født 2. juli 1954 i Elbersroth Bayern i Vest-Tyskland) er en tysk katolsk benediktinerabbed og biskop av Eichstätt bispedømme.
Bakgrunn
Hankes foreldre, læreren Franz Hanke og hans hustru Elisabeth, levde før tyskerne ble fordrevet fra Tsjekkoslovakia i Landkreis Troppau i Sudetenland. Med sine fem barn kom de i 1946 til Mittelfranken, der Franz (den senere Gregor Maria) ble født som yngstemann. To av hans brødre ble prester, de andre søsknene ble gift.
Prest
Han ble presteviet 10. september 1983. Han ble abbed i sin orden, i abbediet Plankstetten.
Biskop
Den 14. oktober 2006 ble han utnevnt av pave Benedikt XVI til biskop av Eichstätt, etter Walter Mixa. Bispevielsen ble foretatt den 2. desember 2006 av erkebiskop Ludwig Schick i Domkirken i Eichstätt. Medkonsekranter var hans forgjenger, nå biskop av Augsburg, Walter Mixa, og biskop Gabriel Akwasi Abiabo Mante fra bispedømmet Jasikan i Ghana, som benediktinerabbediet Plankstetten hadde partnerskap med.
Episkopalgenealogi
Hans episkopalgenealogi er:
Dennis Ombachi
Dennis Ombachi (født 14. desember 1994) er en kenyansk rugbyspiller.
Han representerte Kenya i Sommer-OL 2016 i Rio de Janeiro, der han endte på ellevteplass med det kenyanske landslaget.
Bile
Bile kan referere til:
Karanteneloven
Karanteneloven er en norsk lov vedtatt av Stortinget 28. april 2015 og sanksjonert av Kongen i statsråd 19. juni 2015. Loven trådte i kraft 1. januar 2016. Det fulle navnet er lov om informasjonsplikt, karantene og saksforbud for politikere, embetsmenn og statsansatte.
Loven fastsetter restriksjoner for hvilke funksjoner og oppgaver politikere kan utføre i en periode når de går over til et embede eller en stilling i et departement. Restriksjonene inkluderer informasjonsplikt, karantene og saksforbud. Loven gjelder for regjeringsmedlemmer, statssekretærer og politiske rådgivere.
Karantenenemnda treffer vedtak etter karanteneloven.
I februar 2020 nedsatte Erna Solbergs regjering et utvalg som skal evaluere karanteneloven.
Ronald 20 – og takk for meg
Ronald 20 – og takk for meg er et musikkalbum utgitt av Ronald Holmberg i 2011 på Busk records. Albumet er ifølge artisten selv hans avskjedsalbum. Ronald 20 er produsert av Terje Welle Busk, og ellers medvirker Rolf Egil Johnsen, Torunn Brenni, Henry Vasseng, Rolf Gundersen og Rita Øien.
Mottagelse
Ronald 20 – og takk for meg fikk terningkast seks i lokalavisen Telemarksavisa. Anmelderen – som også var avisens redaktør – mente at albumet «inneholder Ronald på sitt beste» og skrev blant annet: «man kan ikke underslå det faktum at når Ronald dukker opp, så skaper han en fantastisk god stemning. Noen vil danse, noen vil nynne og alle blir glade.»
Andrew Amonde
Andrew Amonde (født 25. desember 1983) er en kenyansk rugbyspiller.
Han representerte Kenya under Sommer-OL 2016 i Rio de Janeiro, der han endte på ellevteplass med det kenyanske landslaget.
Latria
Latria' (latin: Latrīa, fra gammelgresk λατρεία, latreía; adjektiv latreutisk) er i katolsk og i ortodoks teologi den tilbedelse som er forbeholdt Den hellige treenighet.
Det greske begrepet betød opprinnelig «beredvillighet», «tjenesteberedskap» og ble så overført på denkultiske tilbedelse. I Apostlenes gjerninger (Apg 7,2) finner man fortsatt begrepet anvendt om avgudsdyrkelse. Men wallerede kirkefedrene Hieronymus og Augustin vbenytter det eksklusivt om tilbedelsen av Gud.
Kirkelæreren Thomas av Aquino skjelner i sin Summa theologica mellom latria og dulia; det siste er den ære som kan vises mot en helgen. Vider skjelned det i katolsk teologi mellom latria, dulia og hyperdulia; det siste er den ære som gjelder Jomfru Maria.
I den katolske kirker gjelder latria også Alterets hellige sakrament, ettersom det i katolsk lære er Kristi legeme; dette finner sitt uttrykk i den eukaristiske tilbedelse. På 1500-tallet fastslo Tridertinerkonsilet at alle kristustroende skulle vise dette allerhelligste sakrament den tilbedelse og ære som tilkommer den sanne Gud.
Den ortodokse kirke skjelner mellom latria og proskynesis, den ære som tilkommer Guds tjenere og symboler, det vil si også den ære som rettes mot geistlige og ikoner.
Justin Kluivert
Justin Dean Kluivert (født 5. mai 1999) er en nederlandsk fotballspiller som spiller for den engelske klubben.
Den 15. januar 2017 spilte han sin første seriekamp for Ajax mot PEC Zwolle.
Kluivert er sønn av den tidligere fotballspilleren Patrick Kluivert.
Friidrett under Sommer-OL 2012 – 400 meter hekk menn
Herrenes 400 meter under Sommer-OL 2012 i London vil bli holdt på Olympiastadion 3. til 6. august.
Runde 1
Kommentarer: Q- Kvalifisert etter plassering
q - Kvalifisert på tid
PB - Personlig rekord
SB - Årsbeste
DQ - Diskvalifisert
DNS - Staret ikke
Semifinaler
Kvalifiseringskrav: De to første i hver semifinale (Q) pluss utøverne med to raskeste 2 fastest tidene (q) kvalifiserte seg til finalem.
Dronningens kruttårn
Dronningens kruttårn, også kalt Det store kruttårn, Tøihuset, Kruttårnet i Dronningens bastion eller Fredrik IIIs hall på Fredriksten festning i Halden er en bygning opprinnelig oppført i 1684. Bygningen ble som resten av festningen administrativt fredet i 1928.
Beskrivelse
Dronningens kruttårn ligger langs østre flanke i Dronningens bastion som danner det nordvestre hjøret i den indre festning, Citadellet, og ble påbegynt i 1666, men man regner ikke med at hvelvingen ble fullført før 1670. Kruttårnet er bygd med tykke bruddsteinsmurer med hvelving av teglstein. I 1684 ble hvelvet forsterket og gjort bombesikkert, samtidig ble det bygd et tretak over. Allerede i 1698 ble det lagt nytt tak og det ble bygd en rampe (aprille) for lettere adkomst til tårnbatteriet og Prins Christians bastion. Bygningen var gjenstand for mange ombygninger gjennom hele 17- og 1800-tallet. Taket ble gjenoppbygd flere ganger bl.a. etter brannen i 1826. I 1802 ble det bygd en nytt mindre rom øst for hovedrommet, og det ble bygd en liten hvelving foran hovedrommet som har årstallet 1802 over porten. Sammenligning av tegninger fra forskjellige år viser at det ble opprettet en forbindelse mellom de to rom etter 1925, og på slutten av 60-tallet ble tårnet satt i stand til bruk for selskaper og konserter med navnet Fredrik IIIs hall. I 1970 ble årstallet 1666 og Fredrik IIIs kronede monogram montert på vestveggen. Dørene er smidde jerndører. Taket over kruttårnet er et skurtak med enkeltkrum teglstein.
Bruk
Bygningen var i bruk som lager for krutt fram til 1905. I forbindelse med opprustningen i 1905 ble kruttårnet innredet som innkvarteringsrom med sengeplass til 147 mann. I 1969 ble den tatt i bruk som selskapslokale under navnet Fredrik IIIs hall. Hallen fungerte også som aula for Forsvarets gymnas som da var lokalisert på festningen.
Dorothea Christensen
Dorothea Christensen (født 1847 i Veøy, død 1908) var en norsk husstellærer og kokebokforfatter.
Dorothea Christensen åpnet i 1890 landets første skolekjøkken i Sandefjord. Hennes Kogebog for Folkeskole og Hjemmet ble utgitt i Kristiania i 1891. Boken kom i revidert utgave i 1894, og en omarbeidet versjon med tittelen Husstell var i bruk i skolen helt frem til 1970-årene. Christensen var pådriver for statsstøtte til husmorskoler og for opprettelse av en høyskoleutdanning for husstellærere. Hun var også en flittig skribent i lokale og riksdekkende aviser og tidsskrifter, og fast medarbeider i Morgenbladet.
Filosofiåret 1595
Filosofiåret 1595 er en oversikt over hendelser, utgivelser og personer med tilknytning til filosofi i 1595.
Oscar Hugh Lipscomb
Oscar Hugh Lipscomb (født 21. september 1931 i Mobile i Alabama i USA, død 15. juli 2020 samme sted) var en amerikansk erkebiskop. Han var erkebiskop av Mobie i Alabama i 28 år fra 1980 til 2008.
Lipscomb døde 15. juli 2020 i Mobile i en alder av 88 år.
Samuel Oliech
Samuel Oliech (født 15. desember 1993) er en kenyansk rugbyspiller.
Han representerte Kenya under Sommer-OL 2016 i Rio de Janeiro, der han endte på ellevteplass med det kenyanske landslaget.
VM i friidrett 2017 – Stavsprang menn
Øvelsen Stavsprang menn ved VM i friidrett 2017 blir avholdt på Olympiastadion i London 6. og 8. august 2017.
Rekorder
Før konkurransen var rekorder og årsbeste som følger:
Følgende rekorder ble satt under konkurransen:
Kvalifisering
Kvalifisering: Utøverne som oppnådde 5.75 m (Q) eller var blant de 12 beste (q) gikk til finalen.
Feldkirchen (distrikt)
Feldkirchen er et distrikt i Kärnten i Østerrike og består av følgende kommuner og tettsteder:
Collins Injera
Collins Injera (født 18. oktober 1986) er en kenyansk rugbyspiller.
Han representerte Kenya under Sommer-OL 2016 i Rio de Janeiro, der han endte på ellevteplass med det kenyanske landslaget.
Villaveien skole
Villaveien skole, eller Villaveien barneskole og lokalt ofte kalt «Gulskola» eller «Slottet», er et skolebygg i Villaveien 60 på Frydenlund i Narvik i Nordland. Bygningen ble tegnet av arkitekten Lars Solberg, og den sto ferdig høsten 1913 som en ny folkeskole. I bygget var det også tannklinikk og det ble etterhvert åpnet folkebad i kjelleren. Skolebygget er en tre-etasjers murbygning med et bruksareal på to tusen kvadratmeter og med et uteareal på ti dekar, som deles av Tårnveien skole.
I desember 2008 ble det vedtatt å slå sammen Villaveien og Tårnveien barneskoler, og skolene gikk under navnet Tårnveien/Villaveien barneskole frem til det i 2010 ble en navneendring til Frydenlund skole. I november 2012 ble Villaveien skole vedtatt nedlagt.
Steven Mnuchin
Bakgrunn
Steven Mnuchin var nest yngste sønn av en jødisk familie. Slektsnavnet Mnuchin er avledet av det utbredte hebraiske navnet Menachem / Menahem. Hans far var Robert E. Mnuchin fra Washington i Connecticut, og moren var Elaine Terner Cooper fra New York.
Familiens røtter var i Russland. Mnuchins oldefar Aaron Mnuchin var født i Tsarrussland og ble diamanthandler i Belgia, og emigrerte i 1916 til USA. Steven Mnuchins bestefar, Leon Mnuchin, var advokat, og grunnla en yachtklubb i The Hamptons på Long Island utenfor New York.
Steven Mnuchin avla bacheloreksamen i nasjonaløkonomi ved Yale University i 1985. Ved siden av sina studier var han redaktør for tidsskriftet Yale Daily News.
Mnuchins mor var en mangeårig investor hos Bernie Madoff. Etter at moren hans døde tidlig i 2005, likviderte Mnuchin og broren hans alle investeringene hennes - og tjente 3,2 millioner dollar. En domstol bestemte at penger som kom fra Bernie Madoff bare kunne hentes inn fra personer som hadde fått utbetalt penger fra ham mindre enn to år før Madoffs bedrifter kollapset i desember 2008.
Karriere
Etter studiene arbeidet Mnuchin for Goldman Sachs mellom årene 1985 og 2002. Mnuchin samarbeidet også med George Soros.
Etter flere jobber innen finans ble han finansansvarlig i Donald Trumps presidentkampanje i 2016.
Han var også en betydelig størrelse innen amerikansk film på finansierings- og produsentsiden. I løpet av årene 2014 til 2017 var han Executive Producer for filmene (2014:) The Lego Movie, Winter's Tale, Edge of Tomorrow, Jersey Boys, This Is Where I Leave You, The Judge, Annabelle, Inherent Vice, American Sniper, Blended; (2015:) Run All Night, Get Hard, Mad Max: Fury Road, Entourage,  San Andreas,  Vacation,  The Man from U.N.C.L.E.,  Black Mass,  The Intern,  Pan,  Our Brand Is Crisis,  In the Heart of the Sea,  Focus,  Jupiter Ascending; (2016:) How to Be Single, Midnight Special, Batman v Superman: Dawn of Justice, Keanu, The Conjuring 2, Central Intelligence, The Legend of Tarzan, Lights Out, Suicide Squad, Sully, Storks, The Accountant, Collateral Beauty; (2017:) The Lego Batman Movie, Fist Fight, CHiPs, Going in Style, Unforgettable, King Arthur: Legend of the Sword, Wonder Woman, The House, Annabelle: Creation og The Disaster Artist.
Finansminister
Etter Trumps valg-seier nominerte han Mnuchin til posten som USAs finansminister i sitt kabinett. Nomineringen av Mnuchin ble godkjent av USAs senat den 13. februar 2017 og samme dag ble Mnuchin tatt i ed som finansminister.
Som finansminister støttet Mnuchin en forestått skattereform i 2017, og gikk inn fore en reduksjon av selskapsskattene. Mnuchin støttet en delvis tilbakekallelse av Dodd-Frank. Watchdog-grupper rettet kritikk mot Mnuchins bruk av regjeringsfly også til personlig bruk.
Mnuchin giftet seg med skuespillerinne Louise Linton, den 24. juni 2017. Blant gjestene i bryllupet var president Donald Trump, og daværende visepresident Mike Pence ledet seremonien.
Bellsund
Bellsund er en fjord på vestsida av Spitsbergen på Svalbard. Strengt tatt brukes den kartografisk om sundet som forener Van Mijenfjorden og Van Keulenfjorden før disse munner ut i Norskehavet i vest. Van Mijenfjorden starter ved Akseløya, ei smal øy som nesten sperrer hele innløpet. Sør for Akseløya går Van Keulenfjorden mot sørøst, og vest for innløpet til denne fjorden ligger Recherchefjorden.